Medlemsmøte 12. april 2012

Gården er under restaurering og er pakket inn av stillaser, det blir det mindre parkeringsplass av men alle fikk plass også inne i «sør» stua hvor Cirrus hadde sitt april møte.

Espen startet med den triste nyheten at Magne ikke lenger er med oss. Han var godt likt av alle og tok villig sin del av klubbens drift. Det var kreft som stoppet Magne. Vi får være takknemlig for å ha kjent Magne og hatt han med i klubben vår.

Espen fortsatte med «5 minutter om internettsiden» om hvordan legge inn og redigere innlegg.

Skal du ha med bilde av deg selv må du innom Granitar. Et bilde ved siden av navnet er greit i klubbsammenheng – «å ja det er han ja»

Kommentarfeltet, som brukes som oppslagstavle, er litt klønete men for øyeblikket har vi ingen bedre løsning.

Stevne påmeldinger virker greit, nærmeste stevne er 22. april, F3K meld dere på. Det ble mer enn 5 minutter men interessen er stor. Vi har hatt 13500 treff på den nye siden!

Dette ledet til «Hva er F3K» Thorbjørn startet med å fortelle om flyene som brukes, hvordan de settes opp med fly faser, vanlig med 4 faser

Kort fortalt er det fly med maks 1,5 m VS og minimum 12 g vingebelastning. Dette er fly under 300 g.

Det er DLG’er som i hovedsak brukes. Det er viktig å trimme inn modellen så den er stabil, kaste teknikken må læres, det er mest teknikk ikke rå kraft.

Peppes Pizza’er er virkelig gode, og budet som leverte var ikke borte…

Etter mat og drikke fortsatte Thorbjørn med F3K konkurranse former og det ble vist video fra 2. omgang VM i Sverige, se mer på [http://www.f3k-wc-2011.se](http://www.f3k-wc-2011.se/)

F3K er en rimelig konkurranse form som samtidig gir fysisk trening, god stemning og acktion.

Hvorfor kan så ikke klassen godkjennes som en NM klasse?

Leif hadde innlegg om den nye Spektrum DX10t radioen, den første fra Spektrum med seilfly program. Den har mye knapper og knotter, innebygget lader og oppbevaringsrom men er noe dyr.

Spydeberg leieforhold må avklares og får vi strøm på plassen.

Vi trenger å rydde og oppgradere der ute så det blir DUGNAD førstkommende torsdag møt opp!

21 medlemmer var på møtet, og neste møte er 10. mai, dette blir siste inne møte denne

Sesongen, og da skal vi få vite mer om F5J, hva er nå det for noe?